దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఐపీఎల్ తరలించినా సరే.. నీళ్లు మాత్రం ఇవ్వం -ఫడ్నవీస్
తాగునీటి అవసరాలకి ఉపయోగపడే నీటిని ఎట్టి పరిస్థితుల్లోనూ ఐపీఎల్ అవసరాలకి కేటాయించే ప్రసక్తే లేదని తేల్చిచెప్పారు
| Updated:
Apr 8, 2016, 04:48PM IST
తాగునీటి అవసరాలకి ఉపయోగపడే నీటిని ఎట్టి పరిస్థితుల్లోనూ ఐపీఎల్ అవసరాలకి కేటాయించే ప్రసక్తే లేదని తేల్చిచెప్పారు మహారాష్ట్ర సీఎం దేవేంద్ర ఫడ్నవీస్ . అవసరమైతే ఐపీఎల్ మ్యాచ్‌లని ఇక్కడి నుంచి తరలించినా ఎటువంటి అభ్యంతరం లేదని ఫడ్నవీస్ స్పష్టంచేశారు. ఓవైపు తాగునీరు లేక జనాలు ఇబ్బందులు పడుతోంటే, మరోవైపు ఐపీఎల్ మ్యాచ్ నిర్వహించబోయే క్రికెట్ పిచ్‌ల కోసం మహారాష్ట్రలో నీటి దుర్వినియోగం జరుగుతోందని చర్చ నెలకొన్న నేపథ్యంలో తమ ప్రభుత్వం ప్రజల నీటి అవసరాలకే ప్రాధాన్యత ఇస్తుందని ఫడ్నవీస్ అన్నారు. మహారాష్ట్రలో కరువుని ఎదుర్కునేందుకు రాష్ట్ర ప్రభుత్వం తీసుకున్న చర్యలు ఏంటని ప్రశ్నిస్తూ బాంబే హైకోర్టు గురువారం మహారాష్ట్ర సర్కారుపై అక్షింతలు వేసింది. తాగడానికి నీళ్లు లేక ఎన్నో మూగజీవాలు ప్రాణాలొదిలాయి, పశువులు మృత్యువాతపడ్డాయి. ఇంకోవైపు జనం కూడా చచ్చిబతుకుతోంటే మీరు మాత్రం పిచ్‌లు, గ్రౌండ్ల మెయింటెనెన్స్ కోసం నీళ్లు వృధా చేస్తారా అని కోర్టు ఆగ్రహం వ్యక్తంచేసింది. రాష్ట్రంలో ఓ వైపు నీటికి కరువు ఏర్పడితే మరోవైపు అదే నీటిని పిచ్‌లు మెయింటెన్ చేయడానికి వినియోగించడాన్ని తప్పుపడుతూ దాఖలైన పిల్ ని విచారణకి స్వీకరించిన కోర్టు.. ఈమేరకు ఆ రాష్ర్ట సర్కారుపై మొట్టికాయలేసింది.